"• Tlhalosa motho kgotsa sengwe go kgontsha mmuisi go itemogela setlhogo ka botlalo.Tlhopha mafoko le ditlhaloso ka kelotlhoko go fitlhelela maitlhomo a a eletsegang.Dirisa ditshwantsho tsa pono, modumo, kutlo, tatso le go amaDirisa puo ya botshwantshi ka boitshimololedi. • Tlhopha setlhogo se o nang le maitemogelo mo go sona. Go thata tota go tlhalosa sengwe se o se nang kitso ka ga sona. • Dikao tsa tlhamo ya tlhaloso • Kwa ngakeng ya meno. Tlhalosa maikutlo le dikakanyo tsa gago. • Bosigo jwa ditsuatsue. • Leba setshwantsho se se fa tlase o kwale tlhamo ka sona mme o ipopele setlhogo 3.3 Tlhamo ya ngangisano Mo tlhamong e, mokwadi o tlhagisa kakanyo, ntlhakemo mme o nganga ka maitlhomo a go dibela kemo ya gagwe. Kakanyo ya mokwadi e tshwanetse go totobala go simolola kwa ntlheng go fitlha kwa bofelong. Tlhamo e e tlhagisa letlhakore le le lengwe mme mokwadi o leka go gapeletsa mmuisi go leba ditiragalo ka leitlho la gagwe. Fa o kwala tlhamo ya ngangisano, o tshwanetse go ela tlhoko dintlha tse di latelang: • Simolola tlhamo ka go tlhagisa ntlhakemo, kgotsa gore o tsaya letlhakore lefe,o bontsha boitshimololedi. • Naya mefutafuta ya dingangisano go tshegetsa ntlhakemo ya gago mme o tlhalose se. • Mokwadi o tlaa leba dintlha tse di tshegetsang pegelo kgotsa tse di leng kgatlhanong thata. • Tlhamo ya ngangisano e tlhagisa letlhakore le le lengwe mme dikakanyo di tlhagisiwa ka kgatelelo e kgolo. Mefuta e e farologaneng ya didiriswa tsa puo le dithekeniki tsa tirisopuo di tshwanetse go dirisiwa. • Puo e dirisiwe ka maikutlo mme mokwadi a se ke a tlhoka maitseo. • Bokhutlo bo tshwanetse go tlhagisa kakanyo e e tlhomameng, e tlhaloganyega mme e gapeletsa mmuisi go dumalana le se se tlhagisitsweng. • Dikao tsa ditlhogo • Thelebišene e fedisa bokgoni jwa boitlhamedi mo bathong. Dumelana kgotsa ganetsana le ntlha e. • Bokamoso jwa Aforikaborwa bo ikaegile ka dipeeletso tsa kwa ntle. Dumela kgotsa ganetsana le ntlha e. • Botho bo ile. Dumela kgotsa ganetsana le ntlha e. 6 KAEDI YA GO RUTA LE GO KWALA DITLHANGWA TSA BOITLHAMEDI LE TSA TIRISANO | SETSWANA"